
Referat de aprobare
La proiectul de hotărâre privind aprobarea proiectului cu titlul ”CONSTRUIRE GRĂDINIȚĂ CU PROGRAM PRELUNGIT IN LOCALITATEA RACOVIȚA, JUDEȚUL TIMIȘ” și a cheltuielilor aferente investiției
Pentru Comuna RACOVIȚA


Subsemnatul Alexandru-Valentin CATRINOI, primar al Comunei Racovița, județul Timiș, în temeiul art. 136 alin. (1) și (8) lit. a) din Ordonanța de urgență a Guvernului nr. 57/2019 privind Codul administrativ, republicată, supun spre analiză și aprobare Consiliului Local Racovița proiectul de hotărâre privind aprobarea proiectului „Construire grădiniță cu program prelungit în localitatea Racovița, județul Timiș” și a cheltuielilor aferente investiției.

Necesitatea promovării acestui proiect de hotărâre este determinată de următoarele considerente:

1. în prezent, infrastructura educațională preșcolară din localitatea Racovița este insuficientă pentru a acoperi nevoile reale ale comunității, în condițiile creșterii numărului de copii de vârstă preșcolară;
1. existența unei grădinițe cu program prelungit reprezintă un factor important pentru creșterea calității actului educațional, sprijinirea părinților activi pe piața muncii și dezvoltarea echilibrată a comunității locale;
1. investiția propusă contribuie la modernizarea infrastructurii publice locale și la alinierea acesteia la standardele actuale de siguranță, eficiență energetică și funcționalitate;
proiectul este eligibil pentru finanțare prin Programului Regional Vest 2021-2027, Prioritatea 6 - O regiune regiune educată și atractivă, Obiectivului specific RSO4.2 Îmbunătățirea accesului la servicii și favorabile incluziunii și de calitate în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online, Intervenția regionlă 6.1.A Gradinite, apelul de proiecte nr. nr. PRV/6.1.A/1.1, PRV/6.1.A/1.2, PRV/6.1.A/1.3, PRV/6.1.A/1.4, PRV/6.1.A/1.5, PRV/6.1.A/1.6 și PRV/6.1A/1.7 - Comune regiunea Vest, iar aprobarea studiului de fezabilitate și a cheltuielilor aferente este o condiție necesară pentru depunerea cererii de finanțare și implementarea investiției.
Valoarea totală a investiției este de 7.382.776,99 lei, inclusiv TVA lei, din care:

1. valoarea totală eligibilă 5.781.554,30 lei;
1. valoarea totală neeligibilă  1.601.222,69 lei.
Prin realizarea obiectivului de investiții „Construire grădiniță cu program prelungit în localitatea Racovița, județul Timiș”, se urmărește asigurarea unui spațiu educațional modern, sigur și adaptat cerințelor actuale, care să contribuie la dezvoltarea armonioasă a copiilor și la creșterea atractivității localității pentru tineri și familii.

Având în vedere cele prezentate mai sus, propun adoptarea proiectului de hotărâre în forma inițiată.


PRIMAR
Alexandru-Valentin CATRINOI 









	









	
